ஆனால் மகாத்மா காந்தி இதனை ஏற்க வில்லை. இந்தியா முன்னேற வேண்டுமானால் இந்தியாவின் ஜீவனான கிராமப்புற பொருளாதாரம் முன்னேற வேண்டும் என்பது தான் காந்தியின் எண்ணம். இந்தியாவின் கிராமப்புற கைராட்டினம் போன்ற சிறு தொழில்கள் முன்னேறி கிராமங்கள் வளர்ச்சி பெற வேண்டும் என்று நினைத்தார். அது தவிர ஸ்டாலினின் வன்முறை, சர்வாதிகாரம் போன்றவற்றை அவரால் ஏற்றுக் கொள்ள முடியவில்லை. கருத்துச் சுதந்திரம் இல்லாத கம்யுனிசம் இந்தியாவிற்கு தேவையில்லை. இந்தியாவின் பலமான கிராமங்களை கொண்டே நாம் முன்னேற முடியும் என்று காந்தி நம்பினார்.